Þá er daginn tekið að lengja og sólin teygir sig hærra upp á himinhvolfið . Hækkandi sól fylgja m.a. nýjar áskoranir í námi . Ástæða er til að vekja athygli á fjölbreyttu námsframboði SÍMEY á vorönn 2020 og um leið skal undirstrikað að hægt er að sækja um hér á heimasíðunni og eru áhugasamir hvattir til að skrá sig fyrr en síðar . Fyrir útlendinga reynist íslenskan almennt erfitt tungumál að læra . Og þegar við bætist að margir sem sækja námskeið í íslensku sem annað tungumál koma úr gjörólíkum mál - og menningarheimum vandast málið því þá þarf fólk að tileinka sér nýtt stafróf , hið latneska , frá grunni .